EkBass/fiwiki-20250220-pages-articles huggingface dataset:
Viikunansyöjä

Viikunansyöjä (Sphecotheres viridis) on Indonesiassa, Itä-Timorissa ja Australiassa elävä, kuhankeittäjiin kuuluva varpuslintu. == Koko ja ulkonäkö == Kooltaan viikunansyöjä on noin 28-29 cm. Koiraan pää on musta ja niska sekä kaula harmaat. Silmän ympärystä on paljaalla punaisella nahalla. Selkä ja siivet ovat väriltään oliivinvihreät. Vatsa on oliivinvihreä ja pyrstön alus on valkoinen. Naaraiden selkä, siivet ja yläpyrstö ovat ruskeat. Paljas silmänympärys on naaraalla harmaa. Vatsa on ruskehtavan valkea ja siinä on ruskeita raitoja. Viikunansyöjän nokka on mustahko. Nokka erottaakin viikunansyöjän muuten hyvin samannäköisestä oliivikuhankeittäjästä (Oriolus sagittatus), jonka nokka on punainen. Lajin ääni on metallinen vihellys. == Levinneisyys ja elinympäristö == Viikunansyöjät elävät Indonesiassa, Itä- Timorissa sekä läheisillä Roten ja Semaun saarilla. Australiassa viikunansyöjän levinneisyys ulottuu Kimberleyn alueelta Uuden Etelä-Walesin ja Victorian osavaltioihin. Viikunansyöjät elävät sademetsissä ja muissa kosteissa metsissä, mutta niitä voi nähdä myös kaupunkien puutarhoissa, joissa kasvaa viikunoita ja muita hedelmäpuita. Laji elää pääasiassa alankomailla, jotka ovat yleensä alle 200 metrin korkeudella merenpinnasta. == Elintavat ja ravinto == Toisin kuin monet muut kuhankeittäjät, viikunansyöjät elävät noin 20 yksilön parvissa. Linnut liikkuvat tyypillisesti korkeiden puiden latvuksissa ja ovat helposti havainnoitavissa. Viikunansyöjien pesimäaika kestää syyskuusta joulukuuhun. Pesä rakennetaan puuhun kasvien kärhistä ja oksanpätkistä. Sekä koiras että naaras hautovat munia ja haudonta kestää vajaat kolme viikkoa. Poikaset poistuvat pesästä noin kolmen viikon kuluttua kuoriutumisestaan. Viikunansyöjät käyttävät ravintonaan erityisesti viikunalajien, kuten tyyliviikunan (Ficus macrophylla) ja ruskoviikunan (Ficus rubiginosa), hedelmiä, mutta myös muita pehmeitä hedelmiä ja marjoja. Myös hyönteiset ovat tärkeä osa viikunansyöjien ruokavaliota. == Lähteet == Luokka:Kuhankeittäjät
Kolmimuunteisuus

Kolmimuunteisuus on musiikin teorian käsite. Siitä käytetään myös termiä inegalisaatio. Usein kolmimuunteisuus tulkitaan niin, että edellinen kahdeksasosanuotti on kaksi kertaa jälkimmäistä pitempi kestoltaan. Suhde on siis 67/33, tasajaon 50/50 sijaan. Kestojen välinen suhde riippuu monista tekijöistä, esimerkiksi temposta. Periaatteessa suhteen yläraja on 75/25, jolloin etummainen kahdeksasosa on pisteellinen eli siihen yhdistetty kuudestoistaosanuotti. Jälkimmäinen kahdeksasosa on painokkaampi. Jazzmusiikissa on oma vakiintunut notaatiotapa. ==Lähteet== *Sibelius- Akatemian Musiikin teoria -sivusto ==Aiheesta muualla== *Sibelius-Akatemia – Afroimpro Luokka:Rytmi
MiTAC

MiTAC Intrenational Corporation (神達) on taiwanilainen elektroniikka-alan konserni, joka perustettiin 8. joulukuuta 1982. Yhtiön omistaa Mio Technology- ja Tyan-yhtiöt. MiTACin päätuoteperheet ovat henkilökohtaiset tietokoneet, palvelimet ja matkapuhelimet. Näiden toteutuksessa työskentelee MiTACin palveluksessa noin 25 000 ihmistä eri puolilla maailmaa. Yhtymän pääkonttori on Taiwanissa ja kokoonpanotehtaita sijaitsee Yhdysvalloissa, Japanissa, Kiinassa ja Euroopan unionin alueella. 22\. helmikuuta 2007 MiTAC osti paikannuslaiteliiketoiminnan Navman-yrityksen omistajalta. ==Aiheesta muualla== * MiTACin sivusto * MiTACin taiwanilainen sivusto englanniksi Luokka:Paikannus Luokka:Taiwanilaiset elektroniikkayhtiöt
Bordon (Njurban piiri)

Bordon () eli Bordoon () on maalaiskunta (nasleg) Njurban piirissä Sahan tasavallassa Venäjällä. Bordonin kunta sijaitsee piirin länsiosassa Marhajoen varrella. Kunnan keskuskylä Malykai sijaitsee Marhan rannalla, 98 kilometriä piirikeskuksesta Njurban kaupungista länteen. Kunnan keskuskylässä on jokisatama, ja kylästä on tieyhteys Njurbaan. Keskuskylässä on peruskoulu, musiikkikoulu, kulttuurikeskus, terveyskeskus, kauppa ja hevossiittola. Asukasluvun kehitys: * 1 900 (1989) * 2 167 (2001) * 1 944 (2007) Keskuskylä Malykai perustettiin vuonna 1939. == Lähteet == Luokka:Njurban piiri
Parhaan komediasarjan Primetime Emmy -palkinto

Paras komediasarja on yksi Primetime Emmy -palkinnon palkintokategorioista. ==Voittajat ja ehdokkaat== === 1990-luku === Vuosi Voittaja Muut ehdokkaat 1990 Murphy Brown *Cheers *Designing Women *Tyttökullat *Kesä 68 1991 Cheers *Designing Women *Tyttökullat *Murphy Brown *Kesä 68 1992 Murphy Brown *Brooklyn Bridge *Cheers *Koti kuntoon *Seinfeld 1993 Seinfeld *Cheers *Koti kuntoon *The Larry Sanders Show *Murphy Brown 1994 Frasier *Koti kuntoon *The Larry Sanders Show *Hulluna sinuun *Seinfeld 1995 Frasier *Frendit *The Larry Sanders Show *Hulluna sinuun *Seinfeld 1996 Frasier *Frendit *The Larry Sanders Show *Hulluna sinuun *Seinfeld 1997 Frasier *The Larry Sanders Show *Hulluna sinuun *Seinfeld *Kolmas kivi auringosta 1998 Frasier *Ally McBeal *The Larry Sanders Show *Seinfeld *Kolmas kivi auringosta 1999 Ally McBeal *Kaikki rakastavat Raymondia *Frasier *Frendit *Sinkkuelämää === 2000-luku === Vuosi Voittaja Muut ehdokkaat 2000 Will & Grace *Kaikki rakastavat Raymondia *Frasier *Frendit *Sinkkuelämää 2001 Sinkkuelämää *Kaikki rakastavat Raymondia *Frasier *Veljemme on nero *Will & Grace 2002 Frendit *Jäitä hattuun *Kaikki rakastavat Raymondia *Sinkkuelämää *Will & Grace 2003 Kaikki rakastavat Raymondia *Jäitä hattuun *Frendit *Sinkkuelämää *Will & Grace 2004 Sukuvika *Jäitä hattuun *Kaikki rakastavat Raymondia *Sinkkuelämää *Will & Grace 2005 Kaikki rakastavat Raymondia *Sukuvika *Täydelliset naiset *Tuho-osasto *Will & Grace 2006 Konttori *Sukuvika *Jäitä hattuun *Tuho-osasto *Miehen puolikkaat 2007 30 Rock *Entourage *Konttori *Miehen puolikkaat *Ruma Betty 2008 30 Rock *Jäitä hattuun *Entourage *Konttori *Miehen puolikkaat 2009 30 Rock *Ensisilmäyksellä *Entourage *Family Guy *Flight of the Conchords *Konttori *Weeds === 2010-luku === Vuosi Voittaja Muut ehdokkaat 2010 Moderni perhe *Jäitä hattuun *Glee *Nurse Jackie *Konttori *30 Rock 2011 Moderni perhe *30 Rock *Glee *Konttori *Puisto-osasto *Rillit huurussa 2012 Moderni perhe *30 Rock *Jäitä hattuun *Girls *Rillit huurussa *Rouva varapresidentti 2013 Moderni perhe *30 Rock *Rillit huurussa *Girls *Louie *Rouva varapresidentti 2014 Moderni perhe *Rillit huurussa *Louie *Orange Is the New Black *Silicon Valley *Rouva varapresidentti 2015 Rouva varapresidentti * Louie * Moderni perhe * Puisto-osasto * Silicon Valley * Transparent * Unbreakable Kimmy Schmidt 2016 Rouva varapresidentti * Black-ish * Master of None * Moderni perhe * Silicon Valley * Transparent * Unbreakable Kimmy Schmidt 2017 Rouva varapresidentti * Atlanta * Black-ish * Master of None * Moderni perhe * Silicon Valley * Unbreakable Kimmy Schmidt == Katso myös == *Paras musikaali- tai komediasarja (Golden Globe) *Paras näyttelijäkokoonpano komediasarjassa (SAG) == Lähteet == * Komediasarja
Žarkan

Žarkan tai Djaarxan (, ) on maalaiskunta (nasleg) ja sen keskuskylä Njurban piirissä Sahan tasavallassa Venäjällä. Žarkanin kunta sijaitsee piirin eteläosassa Marhajoen varrella. Kunnan keskuskylä sijaitsee 39 kilometriä piirikeskuksesta Njurban kaupungista koilliseen. Kunnan keskuskylä sijaitsee Njurbasta tasavallan pääkaupunkiin Jakutskiin johtavan maantien varrella. Keskuskylässä on peruskoulu, kulttuurikeskus, terveyskeskus ja kauppa. Asukasluvun kehitys: * 500 (1989) * 505 (2001) * 403 (2007) Kunnan keskuskylä perustettiin vuonna 1941. == Lähteet == Luokka:Njurban piiri
HMS Cornwall (56)

HMS Cornwall oli Britannian kuninkaallisen laivaston Kent-luokan raskas risteilijä toisessa maailmansodassa. == Valmistus == Alus tilattiin Devonportin telakalta, missä köli laskettiin 9. lokakuuta 1924. Alus laskettiin vesille 11. maaliskuuta 1926 ja otettiin palvelukseen 8. toukokuuta 1928. == Palvelus == Palvelukseen otettaessa alus liitettiin Kiinan asemalle, mistä se palasi heinäkuussa 1936 Englantiin modernisoitavaksi. Telakalla aluksen panssarointia lisättiin, yksiputkiset neljän tuuman tykit vaihdettiin kaksiputkisiin Mk XIX asennuksiin, kaksi kahdeksanputkista kahden naulan neliputkisiin sekä etummainen tulenjohtopaikka uudistettiin. Aluksen siltarakennetta myös mataloitettiin.Whitley s. 85. Joulukuussa 1937 palvelukseen palatessa alus liitettiin 2. risteilijäviirikköön, kunnes se palasi 1939 Kiinan asemalle 5. risteilijäviirikköön. Alus liitettiin Ceylonilla Force I:hin metsästämään saksalaisia kaappareita Intian valtamereltä. Osaston mukana alus osallistui vuoden lopulla Saksan laivaston Admiral Graf Speen etsintään ja upottamiseen Etelä-Atlantilla.Whitley s. 86 Cornwall liitettiin Etelä-Atlantin osastoon, jonka mukana alus osallistui Vichyn Ranskan joukkoja vastaan suoritettuun operaatioon elokuussa 1940 Dakarissa (operaatio Menace). Alus pysäytti yhdessä HMS Delhin kanssa Primaguetin johtaman osaston ja pakotti sen purjehtimaan Casablancaan. Alus palasi Intian valtamerelle, missä alus pysäytti ja upotti 8. toukokuuta 1941 Seychellien edustalla saksalaisen kaapparin Pinguinin. Japanin liityttyä akselivaltojen liittolaisena sotaan alus suojasi Intian valtamereltä Sunda salmeen kulkevia saattueita, kunnes vuoden 1942 alussa siirrettiin Colomboon. Alus liitettiin Itäisen laivaston nopeaan ryhmään. Alus joutui japanilaisten lentokoneiden yllättämäksi 5. huhtikuuta 1942 Malediivien lounaispuolella ja se upposi yhteenoton seurauksena. ==Lähteet== * * ===Viitteet=== Luokka:Kuninkaallisen laivaston County-luokan risteilijät Luokka:Kent-luokan risteilijät Luokka:Devonportissa valmistetut alukset Luokka:Yhdistyneen kuningaskunnan toisen maailmansodan risteilijät
Asteroidien louhinta

Asteroidien louhinta on mineraalien ja raaka-aineiden louhimista asteroideilta. Joissain asteroideissa on suuria määriä metalleja, muun muassa rautaa. Tulevaisuudessa asteroideilla voitaisiin harjoittaa kaivostoimintaa. Jos ihminen asuttaa aurinkokunnan, asteroidien metallien hyödyntäminen saattaa muuttua taloudellisesti kannattavaksi. == Asteroidien louhinta == Asteroideja aletaan ilmeisesti vallata ja kuljettaa maapallon luokse 2010-luvulla. Asteroidissa voi olla tonnikaupalla, satojen miljardien eurojen arvosta kalliita metalleja kuten platinaa. Vuonna 2013 perustettiin yksityiset Deep Space Industries ja Planetary Resources louhimaan asteroidien mineraaleja. Yksityinen luotain lähtee matkaan ehkä vuonna 2016. Toisaalta Nasa alkanee 2010-luvulla kuljettaa arvokasta asteroidia, joka saavuttaisi stationaarisen Lagrangen pisteen 2020-luvulla, esimerkiksi kuun takana olevan L 2:n. Suomalainen avaruuspurje voi auttaa asteroidien valloituksessa, Timo Paukku, HS Tiede 19.10.2013. Suomalaiset ovat kehittämässä aurinkotuulipurjetta, jolla voisi hyvin halvalla kuljettaa rajattomasti rahtia avaruudessa ilman polttoainetta sekä kiertää asteroidilta toiselle. Asteroidien materiaaleista voisi myös tuottaa laitteita ja tavaroita kuun tai muun avaruuden asuttamiseen esimerkiksi 3D-tulostimilla. Deep Space Industries on patentoinut 3D-tulostimen, joka yhtiön mukaan "luo erittäin tiheitä ja kestäviä metalliosia jopa nollapainovoimassa". Amerikkalaisyhtiön suunnitelma: Asteroidien louhinta alkaa ensi vuosikymmenellä, Tähdet ja avaruus 24.01.2013. Myös itseään kopioivat tai uusia robotteja tai laitteita rakentavat koneet voisivat tuottaa pienellä lastilla suuren konearmeijan halutulle planeetalle tai asteroidille. == Lähteet == Luokka:Avaruustekniikka Luokka:Kaivosteollisuus
Noise.fi

Noise.fi on internetissä toimiva musiikkilehti, joka on pääosin keskittynyt suurelle yleisölle tuntemattomampien ja pienien yhtyeiden tekemisiin. Genrerajoja ei juurikaan ole asetettu, kaikki poprockista rytmimusiikin kautta black metaliin on edustettuna sivustolla. Ainoa rajaus on se, ettei kultalevyartisteista tehdä haastatteluja. Uusien artistien esittely on sivuston tärkein tavoite. Uutiset ja levyarvostelut ovat suosituimmat ja tärkeimmät sivuston osiot, mutta myös muun muassa haastattelut ja keikka- arviot ovat merkittävässä roolissa. Sivusto ylläpitää myös nettiradiota nimeltä Radio Noise. ==Historia== Ensimmäinen versio Noise.fi:stä avattiin syyskuussa 2001. Tuolloin nimenä oli LetsMakeSomeNoise.com ja tavoitteena oli päästä joskus kymmeneen tuhanteen kuukausittaiseen kävijään. Ensimmäinen versio oli hyvinkin alkeellinen, mutta ilmeisesti kuitenkin sisältö jo silloin kiinnosti ihmisiä, sillä tuo raja ylitettiin vajaan vuoden kuluttua aloittamisesta. Alkuun tämän verkkolehden sisällöstä vastasi Tero Kallio kokonaisuudessaan, mutta pikkuhiljaa alkoi myös muita kiinnostuneita ilmaantua mukaan toimintaan. Versio 2 valmistui vuoden 2002 lopulla, kun sivustolla oli jo yli 15 000 kuukausittaista kävijää. Tuolloin siirryttiin tietokantapohjaiseen järjestelmään, mikä helpotti sivuston ylläpitoa ja kehittämistä. Seuraavien kahden vuoden aikana sivusto vakiinnutti nimeään kotimaisen musiikkimedian kentässä tasaisella vauhdilla. Syyskuussa 2004, kun versio 3 julkaistiin, oli kävijämäärä jo noin 70 000 kuukaudessa. Uusi Noise.fi-domain otettiin tuolloin käyttöön. Noise.fi päivitettiin neljänteen versioonsa 21. syyskuuta 2009. ==Kävijämäärät== Noise.fi kerää viikoittain reilut 30 000 kävijää (tilanne huhtikuu/2009, lähde: sivuston Google Analytics -tilastot). == Aiheesta muualla == * Noise.fi. * Radio Noise . Luokka:Suomalaiset musiikkisivustot
Henric Schartau

Henric Schartau (27. syyskuuta 1757 Malmö – 3. helmikuuta 1825 Lund) oli ruotsalainen pappi ja saarnaaja. Schartau toimi Lundissa, Lundin tuomiokirkossa lähes 20 vuotta, ja hänen näkemystään leimasi puhdasoppisuuden sävyttämä pietismi. Hänen oppinsa, schartauanismi, pysyi kirkon sisäisenä herätysliikkeenä, eikä ollut vapaakirkollinen ilmiö. Hänen saarnojensa perusaineksen muodosti oppi Pyhän Hengen työstä ihmisessä ja oppi armonjärjestyksestä. Hänen vaikutuksensa oli uskonnollista ja hengellistä. Hänen uskonkäsityksensä perustui vanhaan luterilaiseen hurskauteen, josta hänen julistuksessaan ja opetuksessaan keskeinen armonjärjestysoppi oli kotoisin. Hänen teologiansa keskeisiä ajatuksia olivat sana, kirkon viran, pappisviran arvovaltaisuus ja kutsumususkollisuus. Schartau ja hänen seuraajansa pitäytyivät kirkon yleiseen jumalanpalvelukseen, eivätkä he hyväksyneet minkäänlaisia yksityisiä hartauskokouksia (seuroja). Schartaun opit saivat kannatusta etenkin Länsi-Ruotsista kotoisin olleiden teologian opiskelijoiden parissa ja heidän kauttaan Schartaun sanoma levisi erityisesti Göteborgin hiippakunnassa. Yhä vieläkin schartaulaisuus sävyttää suurta osaa Länsi-Ruotsia. Monet Ruotsin kirkon johtavista henkilöistä 1900-luvun loppupuoliskolla olivat saaneet vaikutteita Schartaun opista, ja hänen ajatuksensa ovat vaikuttaneet erityisesti Lundin yliopistossa toimineiden ja sieltä papiksi valmistuneiden parissa. Schartaulaisuus on muovaillut hartauselämää ja jopa mentaliteettia sekä kulttuuria Länsi-Ruotsissa. == Teoksia == * Neuwo yksinkertaisille Raamatun lukemiseen. Kustantaja tuntematon 1841. 2. painos: Kustantaja tuntematon 1847. 3. painos: K. Meier 1850. * Ruotsalaisen lasten piijan kääntyminen ja autuallinen kuolema. Suom. Henrik Renqvist, Henrik Renqvist 1851. * Ensimäisen rukouspäivän saarnoja. Suom. M. J., Holmström 1854. * Toisen rukouspäivän saarnoja. Suom. M. J., Zilliacus 1862. * Armon järjestys autuuteen Jeesuksen Pyhän evankeliumin jälkeen neljässä kanssapuheessa opettajan ja sanankuulijan välillä. Uuno Heikkinen 1944. == Lähteet == == Aiheesta muualla == * Martti Ruuth, Henrik Schartaun vaikutuksesta herännäisyyden kehitykseen Suomessa. Kustantaja tuntematon 1936. * Uuras Saarnivaara, He elivät Jumalan voimassa. Kolmas osa. Ev. lut. Herätysseura, 1975. Luokka:Ruotsalaiset papit Luokka:Vuonna 1757 syntyneet Luokka:Vuonna 1825 kuolleet
Patricia Richardson

Patricia Castle Richardson (s. 23. helmikuuta 1951 Bethesda, Maryland, Yhdysvallat) on yhdysvaltalainen näyttelijä. Hänet tunnetaan parhaiten televisiosarjasta Koti kuntoon, jossa hän näytteli Jill Tayloria vuosina 1991–1999. Richardson tunnetaan myös sarjoista West Wing, Strong Medicine – kovaa lääkettä, Kova laki: Erikoisyksikkö, Eisenhower&Lutz; ja Double Trouble. Hänet tunnetaan myös elokuvasta Uleen kulta (1997). Patricia Richardson oli naimisissa näyttelijä Ray Bakerin kanssa vuosina 1982–1995. Heillä on kolme lasta: vuonna 1985 syntynyt poika ja vuonna 1991 syntyneet kaksoset. == Ehdokkuudet == *Golden Globe (1994, 1995) *Emmy (1994, 1996, 1997, 1998) *Independent Spirit Award (1998) *Prism Award (2003) == Valikoitu filmografia == *Eisenhower&Lutz; (1988) *Uleen kulta (1997) *Koti kuntoon (1991–1999) *Strong Medicine – kovaa lääkettä (2002–2005) *West Wing (2005–2006) ==Aiheesta muualla== * Luokka:Yhdysvaltalaiset näyttelijät Luokka:Vuonna 1951 syntyneet Luokka:Elävät henkilöt
Atte Järvinen

Atte Järvinen (s. 1975) on suomalainen ohjaaja ja käsikirjoittaja. Järvinen on käsikirjoittanut ja ohjannut muun muassa tv-sarjat Pasila, Ihmisten puolue ja Sunnuntailounas. Järvisen isä on ohjaaja ja käsikirjoittaja Pentti Järvinen. == Ura == === Kirjoittajana === * SunRadio (1999) * Maailman ympäri (2000–2004) * Itse valtiaat pilotti (2001) * Itse valtiaat (2001–2003, 2008) * Me Stallarit (2004) * Uutisvuoto (2006–2007) * Pasila (2007–2013) * Ihmisten puolue (2008–2010) * Putous (2014, 2023) * Sipoon herttua (2018–2019) * Sunnuntailounas (2018–2023) === Ohjaajana === * Itse valtiaat (2002) (63, 64) * Ihmisten puolue (2008–2010) * Pasila (2007–2013) * Sunnuntailounas (2018–2023) == Lähteet == * == Aiheesta muualla == * Noin viikon radio 8.12.2017, vieraana Atte Järvinen, podcast kesto 1 h 20 min (areena.yle.fi) * Mies Pasilan takana (Yle TV2, 16.2.2009) (yle.fi) Luokka:Animaatio-ohjaajat Luokka:Pasila (televisiosarja) Luokka:Suomalaiset käsikirjoittajat Luokka:Suomalaiset televisio-ohjaajat Luokka:Vuonna 1975 syntyneet Luokka:Elävät henkilöt
Noidannuoli (yliluonnollinen)

Noidannuoli on useiden kansojen uskomuksissa noidan tai muun pahan olennon käyttämä ase. Muun muassa Suomessa, Lapissa ja Skandinaviassa noidannuolta pidettiin monien sairauksien ja kipujen syynä ennen modernia lääketiedettä. Vielä nykyisinkin selän kiputilaa, lumbagoa kutsutaan noidannuoleksi. Noidannuolen uskotaan tunkeutuvan ihmiseen tai eläimeen näkymättömänä. Noidannuolesta ei usein jää jälkeä ihoon, mutta nuoli jää ihmiseen ja voi aiheuttaa kipua tai sairautta pitkäänkin. Noidannuoli iskee usein asumattomalla paikalla ilman, että itse nuolta tai ampujaa näkyy. Toisinaan uskotaan, että nuoli voi singota kaukaakin. Suomalaisessa kansanperinteessä tosin joskus väitetään noidannuolten sinkoutumisen näkyvän tulisina juovina pimeässä metsässä. Noidannuolen aiheuttama sairaus ja kipu uskottiin ainakin vertauskuvallisesti esineeksi tai olennoksi, joka oli tunkeutunut ihmiseen ja joka oli parannettaessa karkotettava pois. Noidannuolta parannettaessa luettiin usein noidannuolen synty. Joidenkin syntyloitsujen mukaan noidannuolet syntyivät maailman alkuvaiheissa kaadetun ison tammen lastuista. ==Taikaesineenä== Noidannuoliksi on kutsuttu myös todellisia, pieniä, nuolta esittäviä taikaesineitä, joita ainakin saamelaisilla tietäjillä oli poronluisia. Mukana oli usein myös jousta esittävä taikaesine. Näillä vertauskuvallisesti ammuttiin jotakuta tai vaikkapa jonkun maita kohti, jolloin uskottiin kohteelle aiheutuvan huonoa onnea, sairautta tai muuta onnettomuutta. Saamelaiset tietäjät ovat myös ampuneet oikeita nuolia jotakuta ihmistä esittäviin maaleihin vastaavanlaisessa vahingoittamistarkoituksessa. Luokka:Suomalainen kansanparannus Luokka:Suomalaiset myyttiset esineet Luokka:Noaidit Luokka:Skandinaavinen mytologia Luokka:Taikaesineet
Krasnoborski

Krasnoborski () on maalaiskunta ja sen keskustaajama Karjalan tasavallan Puudožin piirissä Venäjällä. Se sijaitsee Murmozeron etelärannalla 22 kilometriä Puudožista maanteitse lounaaseen. Taajamassa on 444 ja kunnassa 1 200 asukasta (vuonna 2011)Generalnyi plan, s. 4.. ==Maantiede ja asutus== Krasnoborskin kunnan pinta-ala on 2 902,95 neliökilometriä. Se rajoittuu pohjoisessa Puudožin piirin Šallan ja Puudožin sekä idässä Krivtsyn kuntiin, etelässä Vologdan alueeseen ja lännessä Ääniseen. Pinta-alasta valtaosa on vesialuetta ja metsää. Seudulla virtaavat Samina, Somba ja Tšornaja. Suurin järvi on Muromskoje.Generalnyi plan, s. 13. Hyötykaivannaisiin kuuluvat rautamalmi, kromi, savi, hiekka, sora ja turveGeneralnyi plan, s. 18.. Luonnonsuojelualueita ovat Muromskin rauhoitusalue ja kaksi suoalueiden muodostamaa luonnonmuistomerkkiäGeneralnyi plan, s. 14–15.. Keskustaajaman lisäksi kuntaan kuuluvat Tšernoretšenskin taajama sekä Gakuksan, Karševon ja Nigižman kylät. Toiseksi suurin asutuskeskus on vajaan 400 asukkaan Karševo. ==Historia== Krasnoborski on saanut alkunsa toisen maailmansodan aikana toimineesta varuskunnasta. Vuoteen 2004 saakka se kuului Karševon kylähallintoon. ==Liikenne ja palvelut== Taajaman kautta kulkee Karhumäen, Puudožin ja Vologdan välinen maantie. Palveluihin kuuluvat lastentarha, kulttuuritalo ja lääkintäasema. ==Nähtävyydet== Seudulta on löydetty useita muinaisia asuin- ja hautapaikkoja sekä kalliopiirroksia. Besov Nosin sekä Karševon yhteyteen kuuluvalla Kitšakovon kylällä on historiallisen asutuksen status. Rakennusmuistomerkkeihin kuuluvat Muroman luostari, Gakuksan kirkko, Karševo-Jakuševon tsasouna sekä vanhat asuin- ja talousrakennukset. Pudožin ja Tšernoretšenskin välisen maantien varrella on Stalinin vainojen hautapaikka. ==Lähteet== * ===Viitteet=== ==Aiheesta muualla== * Karsnoborskin kunta Puudožin piirin sivustolla Luokka:Puudožin piirin kunnat Luokka:Puudožin piirin asutut paikat
Soundz of Freedom

__NOTOC__ Soundz of Freedom on Bob Sinclarin vuonna 2007 julkaistu albumi. Albumin tuotti Tommy Boy Entertainment. == Kappaleet == #Sound of Freedom (feat. Gary Pine & Dollarman) #Rock This Party (2007 Remix) #What I Want (feat. Fireball) #Hard #Kiss My Eyes (Cubeguys Remix) #I Feel for You (Axwell Remix) #Everybody Movin’ (Part 1) (Kurd Maverick & Eddie Thoneick Remix) #Everybody Movin’ (Part 2) (Guy Schreiner Remix) #Ultimate Funk (feat. Big Ali) (Tocadisco Remix) #The Beat Goes On (Mousse T. Remix) #Champs Elysées Theme (Jamie Lewis Remix) #Tribute (feat. Michael Robinson & Ron Carroll) #Together (feat. Steve Edwards) #Give a Lil’ Love (Part 2) (Eric Kupper Remix) == Arvostelut == * AllMusic: AllMusic review * Stara.fi: Stara.fi: Levyarvio == Lähteet == Luokka:Bob Sinclarin albumit Luokka:Vuoden 2007 albumit
BC Oostende

BC Oostende on belgialainen koripalloseura Oostendesta. Seura on voittanut Belgian liigassa 17 mestaruutta sekä 17 Belgian cup-mestaruutta. 1980-luvulla joukkue voitti kuusi mestaruutta perättäin. Seura on myös pelannut useasti euro-otteluita muun muassa jo lopetetuissa Korać cupissa ja EuroChallengessa. Seura voitti myös Beneluxin mestaruuden, joka pidettiin ainoastaan kerran vuonna 1988. == Aiheesta muualla == * Virallinen kotisivu * Profiili eurobasket.com -sivustolla Luokka:Belgialaiset koripalloseurat Luokka:Oostende
Pain au chocolat

Pain au chocolat (/pɛ̃ o ʃɔ.kɔ.la/), tunnetaan myös nimellä chocolatine (/ʃɔ.kɔ.la.tin/), on ranskalainen leivonnainen. Suoraan käännettynä leivonnaisen nimi tarkoittaa suklaaleipää, joka viittaa leivoksen leipämäiseen muotoon ja siinä oleviin suklaahippuihin. Pain au chocolat muistuttaa rakenteeltaan voisarvea, ja Ranskassa sitä myydään tavallisesti leipomoissa ja ruokakaupoissa. Kuten voisarvi, se on tyypillinen aamupala. ==Ranskan ulkopuolella== Iranissa leivonnaista myydään valmiiksi pakattuna ruokakaupoissa sekä joskus myös tuoreena leipomoissa. Pakatut leivonnaiset ovat suosittuja aamupaloja koululaisten keskuudessa. Saksassa, Belgiassa, Irlannissa ja Isossa-Britanniassa pain au chocolat -leivoksia myydään leipomoissa ja ruokakaupoissa. Yhdysvalloissa pain au chocolat -leivonnaisia myydään ruokakaupoissa, ja leivonnaisesta käytetään usein nimeä chocolate croissant. Suomessa Lidl- ja muiden kauppaketjujen paistopisteissä valikoimaan kuuluu usein pain au chocolat. == Aiheesta muualla == Luokka:Leivokset Luokka:Ranskalainen keittiö
Soile Malm

Soile Malm (s. 29. elokuuta 1957) on suomalainen entinen jalkapalloilija. Hän edusti muun muassa Kemin Intoa, jossa hän voitti kaksi Suomen mestaruutta ja Naisten Suomen Cupin. Malm pelasi vuosina 1974–1979 maajoukkueessa 16 ottelua, joissa hän teki yhden maalin. Maali oli maajoukkueen historian ensimmäinen ja hän teki sen Ruotsia vastaan voittoon päättyneessä ottelussa 12. kesäkuuta 1976. Malm valittiin vuoden naisjalkapalloilijaksi vuonna 1977. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1957 syntyneet Luokka:Elävät henkilöt
Ing-Marie Holmberg

Ing-Marie Holmberg (s. 12. joulukuuta 1969 Maarianhaminahttp://www.nyan.ax/familjen/pratstunden/mimmi-ar-en-angel-pa- jobbet-och-en-bitch-pa-plan/) on suomalainen entinen jalkapalloilija. Hän pelasi urallaan muun muassa Lemlands IF:ssä, Åland Unitedissa ja ruotsalaisessa Gideonsbergs IF:ssä. Holmberg edusti vuosina 1990–1995 maajoukkuetta 21 ottelussa, joissa hän teki neljä maalia. == Lähteet == Luokka:Suomalaiset jalkapalloilijat Luokka:Ahvenanmaalaiset jalkapalloilijat Luokka:Vuonna 1969 syntyneet Luokka:Elävät henkilöt
Rambo ja vapauden voimat

Rambo ja vapauden voimat () on yhdysvaltalainen animaatiosarja, joka pohjautuu Sylvester Stallonen esittämään elokuvasankariin John Ramboon. Sarjaa tehtiin kahden tuotantokauden verran vuosina 1986–1987. Sarjan menestyksestä huolimatta se lopetettiin joulukuussa 1987. Sarja sijoittuu elokuvien Rambo – taistelija (1982) ja Rambo – taistelija 2 (1985) väliseen aikaan. ==Juoni== John Rambo, Vietnamin sodan veteraani kuului aikanaan Komentaja Joen iskujoukkoihin nimeltä Vapauden voima. Tiimi suoritti tehtäviä ympäri maailmaa taistelemalla päävastustajaansa, natsijoukko S.A.V.A.G.E.:a vastaan, jota johti Kenraali Warhawk. Muita jäseniä olivat Gripper, Mad Dog, ninja Musta Lohikäärme ja Nomad. Rambon ja Komentaja Joen joukkoihin kuuluivat myös Edward ”Turbo” Hayes , Katherine Anne ”Kat” Taylor, komentaja Trautman sekä S.A.V.A.G.E.:n ninjan, Black Dragonin identtinen kaksoisveli White Dragon. Nämä kaksi joukkoa sotivat toisiaan vastaan koko sarjan ajan ja Rambo erkanee joukosta ensimmäisen tuotantokauden lopussa lähtiessään Yhdysvaltain armeijan avuksi sotaan, ja sarja seuraa myös Rambon yksinäisiä tekemisiä. Rambo palaa takaisin taisteluun S.A.V.A.G.E.a vastaan toisen tuotantokauden puolessavälissä. ==Pääosissa== ==DVD-julkaisut== *Rambo ja vapauden voimat 1 - Maailmanlaajuinen ongelma (2005) *Rambo ja vapauden voimat 2 - Lohikäärmeen legenda (2005) *Rambo ja vapauden voimat 3 - S.A.V.A.G.E.N. päämaja (2005) *Rambo ja vapauden voimat 4 - Vastuu käsissä (2005) *Rambo ja vapauden voimat 5 - Kylä lumimyrskyn silmässä (2005) *Rambo ja vapauden voimat 6 - Vapauden kasvot (2005) *Rambo ja vapauden voimat - Ensimmäinen tuotantokausi (2006) *Rambo ja vapauden voimat - Toinen tuotantokausi (2006) Luokka:Yhdysvaltalaiset animaatiosarjat Luokka:1980-luvun piirrossarjat Luokka:Rambo
Rohkea ritari

Rohkea ritari (Sword of the Valiant: The Legend of Sir Gawain and the Green Knight) on vuonna 1984 ensi-iltansa saanut elokuva. Pääosissa ovat Miles O'Keeffe, Cyrielle Clair, Leigh Lawson ja Sean Connery. Elokuva perustuu runoelmaan Sir Gawain and the Green Knight. ==Rooliluettelo== ==Arvioita== Video-oppaassa vuodelta 1994 Kari Salminen kutsuu elokuvaa tyhjiä peltipukuja kolisuttavaksi seikkailuksi, joka ei tempaa mukaansa. Hän antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== Luokka:Vuoden 1984 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Runoihin perustuvat elokuvat Luokka:Cannon Groupin elokuvat
Marianne Sulén

Marianne Sulén (s. 25. maaliskuuta 1958 Helsinki) on suomalainen jalkapalloilija ja jääkiekkoilija, joka pelasi molemmissa lajeissa Suomen maajoukkueessa. == Jalkapallo == Jalkapallomaalivahtina pelannut Sulén edusti urallaan muun muassa Grankulla IFK:ta ja Helsingin Jalkapalloklubia, jossa hän voitti neljä Suomen mestaruutta ja Suomen cupin kahdesti. Hän pelasi vuosina 1979–1989 maajoukkueessa 22 ottelua. Sulén valittiin vuoden naisjalkapalloilijaksi vuonna 1985. == Jääkiekko == Jääkiekon SM-sarjassa Sulén edusti Etelä-Vantaan Urheilijoita ja Kiekko-Espoota kausina 1982–1994. Hän pelasi pääsarjassa kaikkiaan 107 runkosarjaottelua, joissa hänen tehopisteensä ovat 23 + 38 = 61, sekä 10 pudotuspeliä tehopistein 0 + 2 = 2. Hän voitti Suomen-mestaruuden vuonna 1989 sekä saavutti viisi SM-hopeaa ja kolme SM-pronssia. Pelipaikaltaan hän oli puolustaja. Suomen maajoukkueessa Sulén pelasi yhdeksän maaottelua ja sai niissä yhden syöttöpisteen. Hän voitti kultaa Euroopan-mestaruuskilpailuissa 1989. == Lähteet == Luokka:Suomalaiset jääkiekkoilijat Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1958 syntyneet Luokka:Elävät henkilöt
Tiina Lehtola

Tiina Lehtola (s. 3. elokuuta 1962) on suomalainen jalkapalloilija. Hän edusti muun muassa Lahden Sampoa, Helsingin Jalkapalloklubia ja tukholmalaista AIK:ta. Lehtola pelasi vuosina 1983–1991 maajoukkueessa 28 ottelua, joissa hän teki yhden maalin. Lehtola voitti HJK:ssa sekä mestaruuden että Suomen cupin kolmesti. Lehtola valittiin vuoden naisjalkapalloilijaksi vuonna 1988. Nuoruudessaan Lehtola kilpaili myös mäkihypyssä. Hän kilpaili 16-vuotiaaksi saakka poikien sarjoissa, jonka jälkeen ei enää pärjännyt fyysisesti vahvemmille pojille samalla tavalla kuin nuoremmissa sarjoissa. Lehtola rikkoi ensimmäisenä naisena sadan metrin rajan hypättyään 110 metriä Rukan suurmäestä vuonna 1981. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset mäkihyppääjät Luokka:Vuonna 1962 syntyneet Luokka:Elävät henkilöt
Åsa Wennström

Åsa Wennström (s. 6. tammikuuta 1960) on suomalainen entinen jalkapalloilija. Hän edusti muun muassa IF Finströms Kamraternaa ja ruotsalaista Hammarby IF:ää. Wennström pelasi vuosina 1975–1985 maajoukkueessa 30 ottelua. Hänet valittiin vuoden naisjalkapalloilijaksi vuonna 1978. == Lähteet == Luokka:Suomalaiset jalkapalloilijat Luokka:Vuonna 1960 syntyneet Luokka:Elävät henkilöt
Juurikärpäset

Juurikärpäset (Anthomyiidae) on kaksisiipisten suuri heimo. Useimmat harmaat, tavallisen näköiset kärpäset kuuluvat joko juurikärpäsiin tai sukaskärpäsiin (Muscidae). Monien juurikärpäslajien toukat elävät kasvien juuristossa. Aikuiset yksilöt syövät kukkien mettä ja muita kasvinesteitä, ja ovat siksi tärkeitä pölyttäjiä monille kasvilajeille. Sukujen Pegomya, Delia, Phorbia, Botanophila ja Chirosia toukat syövät eläviä kasvinosia, ja jotkut niistä ovat haitallisia tuhohyönteisiä. Joidenkin Pegomya-suvun lajien toukat syövät sienten itiöemiä. Suku jaetaan kahteen alaheimoon Pegomyinae (8 sukua) ja Anthomyiinae (23 sukua), ja nämä edelleen neljään tribukseen.ITIS taksonomian lähde == Sukuja ja lajeja; toukkien ravinnon lähde== Eri sukujen toukilla on hyvin erilaisia ravinnon lähteitä. === Alaheimo Anthomyiinae === * Anthomyia toukat syövät mätänevää eloperäistä ainetta ** Sadekärpänen Anthomyia pluvialis * Botanophila suuri suku, noin 155 lajia; eläviä kasveja * Chiastocheta * Chirosia eläviä kasveja * Delia suuri suku, 150 lajia, monia tuhohyönteisiäTuholaiset, kasvitaudit Uudenmaan maaseutuopisto (suom. nimien lähde) ** Sipulikärpänen, Delia antiqua ** Isokaalikärpänen, Delia floralis ** Kaalikärpänen, Delia radicum * Egle toukat syövät pajunkissoja * Eustalomyia toukat elävät loisina pistiäisten pesissä * Fucellia toukat syövät mätänevää merilevää * Hylemya mätänevää eloperäistä ainetta * Hylemyza mätänevää eloperäistä ainetta * Hydrophoria * Leucophora, toukat elävät loisina mehiläispesissä * Lasiomma toukat syövät mätänevää eloperäistä ainetta * Phorbia eläviä kasveja * Strobilomyia käpyjä * Zaphne === Alaheimo Pegomyinae === * Alliopsis toukat mahdollisesti petoja * Calythea * Emmesomyia * Eutrichota * Paradelia * Parapegomyia * Pegomya suuri suku, noin 140 lajia: kasvinosia ja sieniä ** Pegomya betae ** Juurikaskärpänen, Pegomya hyoscyami ** Vattukärpänen Pegomya rubivora * Pegoplata mätänevää eloperäistä ainetta == Lähteet == Luokka:Kärpäset
Kirsi Koskela

Kirsi Koskela (s. 2. syyskuuta 1962) on suomalainen entinen jalkapallomaalivahti. Hän edusti muun muassa Puotinkylän Valttia ja Helsingin Jalkapalloklubia, jossa hän voitti sekä Suomen mestaruuden että Suomen cupin kausilla 1991 ja 1992. Koskela pelasi vuosina 1978–1983 maajoukkueessa 21 ottelua. Hänet valittiin vuoden naisjalkapalloilijaksi vuonna 1979. Pelaajauran jälkeen Koskela on toiminut muun muassa liigatasolla Malmin Palloseuran päävalmentajana ja maalivahtivalmentajana. == Lähteet == Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1962 syntyneet Luokka:Elävät henkilöt
Vastaavuuksia

Vastaavuuksia on Markku Pääskysen viides romaani. Se on ilmestynyt vuonna 2008 Tammen kustantamana. Kirja kertoo kahdesta pariskunnasta: Tarusta ja Martinista sekä Kaarinasta ja Jaakosta. Taru on taidemaalari, ja Martin on runoilija. Kirjan alussa Taru jää auton alle ja joutuu sairaalaan, minkä jälkeen hän on pitkään kotona toipilaana. Paljastuu, että Martinilla on suhde Kaarinan, Tarun ystävän kanssa. Martin juo liikaa, eikä hänen uudesta kirjastaan tule mitään. Kirjassa ei ole varsinaista juonta tai suuntaa, vaan se perustuu irrallisiin kohtauksiin ja assosiatiiviseen logiikkaan. Tämä kuvaa tilannetta, jossa henkilöillä ei ole varsinaista päämäärää ja asiat vain tapahtuvat satunnaisesti ja epäloogisesti. Kirja on saanut osakseen ristiriitaisia kommentteja: Esimerkiksi Kristiina Malmion mukaan kirjan kieli on "toisaalta jäntevää ja tarkkaa, ja toisaalta aivan tyhjää täynnä, poeettista jahkailua." Iida Rauma kirjoittaa, että kielikuvat ovat ajoittain "vaikuttavia ja osuvia", mutta "välillä ne taas tekevät lukemisesta raskasta". Kirjaa on pidetty "vaativana" ja "hämäränä" muun muassa siksi, että siinä on useita kertojia, joita on vaikea erottaa toisistaan, ja jotkut kohtaukset ovat unenomaisia. Putte Wilhelmssonin mukaan kirja on "kohtuuttomasti laajennettu novelli" , ja Juhani Ruotsalo kutsuu sitä "kunnialliseksi epäonnistumiseksi". == Lähteet == Luokka:Suomalaiset romaanit Luokka:Vuoden 2008 kirjat
Tiia Heinonen

Tiia Heinonen (o.s. Messala, s. 17. syyskuuta 1973) on suomalainen entinen jalkapalloilija. Hän edusti muun muassa Esbo Bollklubbia, Kyrkslätt IF:ää, Puistolan Urheilijoita ja Helsingin Jalkapalloklubia, jossa hän voitti kuusi Suomen mestaruutta ja Suomen cupin kolmesti. Heinonen pelasi vuosina 1991–1996 maajoukkueessa 20 ottelua. Myös Heinosen sisko Tiina Messala on maajoukkuetason jalkapalloilija. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1973 syntyneet Luokka:Elävät henkilöt
Tiina Messala

Tiina Österlund (o.s. Messala; s. 23. elokuuta 1971) on suomalainen entinen jalkapalloilija. Hän edusti muun muassa Esbo Bollklubbia, Kyrkslätt IF:ää ja Helsingin Jalkapalloklubia, jossa hän voitti viisi Suomen mestaruutta ja Suomen cupin kolmesti. Messala pelasi vuosina 1991–1996 maajoukkueessa 20 ottelua. Myös hänen siskonsa Tiia on maajoukkuetason jalkapalloilija. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1971 syntyneet Luokka:Elävät henkilöt
Zolotets

Zolotets () on Belomorskin kaupunkiin kuuluva taajama Karjalan tasavallassa Venäjällä. Se sijaitsee 7 kilometriä Belomorskista lounaaseen Uikujoen vasemmalla rannalla. Vuonna 2006 taajamassa oli 892 asukasta. Taajamassa on kulttuuritalo, kirjasto ja ensiapuasema. Sen lähellä sijaitsee Uikujoen vesivoimalaitos. ==Lähteet== Luokka:Belomorskin piirin asutut paikat
Parhaan draamasarjan Primetime Emmy -palkinto

Paras draamasarja on yksi Primetime Emmy -palkinnon palkintokategorioista. ==Voittajat ja ehdokkaat== === 1990-luku === Vuosi Voittaja Muut ehdokkaat 1990 L.A. Law *China Beach *Aikahyppy *Kolkyt ja risat *Twin Peaks 1991 L.A. Law *China Beach *Villi Pohjola *Aikahyppy *Kolkyt ja risat 1992 Villi Pohjola *Kauas pois *L.A. Law *Kova laki *Aikahyppy 1993 Rooman sheriffi *Kotijoukot *Kauas pois *Kova laki *Villi Pohjola 1994 Rooman sheriffi *Kova laki *Villi Pohjola *NYPD Blue *Star Trek 1995 NYPD Blue *Chicagon lääkärit *Teho-osasto *Kova laki *Salaiset kansiot 1996 Teho-osasto *Chicagon lääkärit *NYPD Blue *Kova laki *Salaiset kansiot 1997 Kova laki *Chicagon lääkärit *Teho-osasto *NYPD Blue *Salaiset kansiot 1998 Oikeus ja kohtuus *Teho-osasto *Kova laki *NYPD Blue *Salaiset kansiot 1999 Oikeus ja kohtuus *Teho-osasto *Kova laki *NYPD Blue *Sopranos === 2000-luku === Vuosi Voittaja Muut ehdokkaat 2000 West Wing *Teho-osasto *Kova laki *Oikeus ja kohtuus *Sopranos 2001 West Wing *Teho-osasto *Kova laki *Oikeus ja kohtuus *Sopranos 2002 West Wing *24 *CSI *Kova laki *Mullan alla 2003 West Wing *24 *CSI *Mullan alla *Sopranos 2004 Sopranos *24 *CSI *Joanin salaisuus *West Wing 2005 Lost *24 *Deadwood *Mullan alla *West Wing 2006 24 *Greyn anatomia *House *Sopranos *West Wing 2007 Sopranos *Boston Legal *Greyn anatomia *Heroes *House 2008 Mad Men *Boston Legal *Damages *Dexter *House *Lost 2009 Mad Men *Big Love *Breaking Bad *Damages *Dexter *House *Lost === 2010-luku === Vuosi Sarja Kanava 2010 Mad Men AMC 2010 Breaking Bad AMC 2010 Dexter Showtime 2010 Good Wife CBS 2010 Lost ABC 2010 True Blood HBO 2011 Mad Men AMC 2011 Breaking Bad ABC 2011 Dexter Showtime 2011 Game of Thrones HBO 2011 Good Wife CBS 2011 Unelmien kentät 101 2012 Isänmaan puolesta Showtime 2012 Boardwalk Empire HBO 2012 Breaking Bad AMC 2012 Downton Abbey PBS 2012 Game of Thrones HBO 2012 Mad Men AMC 2013 Breaking Bad AMC 2013 Downton Abbey PBS 2013 Game of Thrones HBO 2013 Isänmaan puolesta Showtime 2013 House of Cards Netflix 2013 Mad Men AMC 2014 Breaking Bad AMC 2014 Downton Abbey PBS 2014 Game of Thrones HBO 2014 House of Cards Netflix 2014 Mad Men AMC 2014 True Detective HBO 2015 Game of Thrones HBO 2015 Better Call Saul AMC 2015 Downton Abbey PBS 2015 Isänmaan puolesta Showtime 2015 House of Cards Netflix 2015 Mad Men AMC 2015 Orange Is the New Black Netflix 2016 Game of Thrones HBO 2016 Americans FX 2016 Better Call Saul AMC 2016 Downton Abbey PBS 2016 House of Cards Netflix 2016 Isänmaan puolesta Showtime 2016 Mr. Robot USA == Lähteet == * Draamasarja
Peter Chelsom

Peter Chelsom (s. 20. huhtikuuta 1956 Blackpool, Lancashire, Englanti, Iso- Britannia) on brittiläinen elokuvaohjaaja ja näyttelijä. Chelsom aloitti näyttelijänuransa vuonna 1978 valmistuttuaan Central School of Speech and Drama -oppilaitoksesta. Hänen esikoisohjauksensa oli Mikä laulaen tulee... (Hear My Song, 1991), jota seurasi Kuuluisuuden kirous (Funny Bones,1995). Molemmissa elokuvissa hän oli myös toinen käsikirjoittajista. Chelsomin elokuvat ovat lempeitä komedioita music hall -maailmasta ja muusta menneiden aikojen populaarikulttuurista. ==Lähteet== ==Aiheesta muualla== * Luokka:Brittiläiset elokuvaohjaajat Luokka:Englantilaiset näyttelijät Luokka:Vuonna 1956 syntyneet Luokka:Elävät henkilöt
Teräskehä

Teräskehä on vuonna 2002 valmistunut toimintaelokuva. Sen ohjasi ja osin käsikirjoitti Walter Hill ja pääosissa ovat Wesley Snipes sekä Ving Rhames. == Juoni == Nyrkkeilyn raskaansarjan kiistaton maailmanmestari George "Iceman" Chambers (Rhames) tuomitaan syylliseksi raiskaukseen ja passitetaan vankilaan. Siellä käydään myös nyrkkeilyotteluita, tosin teräshäkissä ja ilman isoja nyrkkeilyhansikkaita. Paikan virallinen, ulkomaailmalle täysin tuntematon mestari Monroe Hutchen (Snipes) on käynyt kymmeniä (68 voittoa) otteluita eikä ole hävinnyt koskaan. Pian laitoksen vanhin vanki, nyrkkeilyasiantuntija Mendy Ripstein (Falk), järjestää ottelun näiden kahden välille. Otteluita järjestetään joka puolivuosittain ja Monroe Hutchen on istunut kymmenen vuotta. Tässä on pieni ristiriita voittojen kanssa. George Iceman idea on tullut tietenkin Mike Tysonista. ==Näyttelijät== == Aiheesta muualla == * Viralliset kotisivut * * Luokka:Yhdysvaltalaiset toimintaelokuvat Luokka:Vuoden 2002 yhdysvaltalaiset elokuvat Luokka:Vankilaelokuvat Luokka:Nyrkkeilyelokuvat Luokka:Walter Hillin ohjaamat elokuvat Luokka:Walter Hillin käsikirjoittamat elokuvat
Pjotr Irklis

Pjotr Andrejevitš Irklis (; 15. tammikuuta 1887 Riika – 9. syyskuuta 1937 Levassova Leningradin lähellä) oli neuvostoliittolainen poliitikko. Pjotr Irklis syntyi latvialaisen räätälin perheeseen. Ammattikoulun jälkeen hän työskenteli latojana ja sekatyömiehenä. Syyskuussa 1905 hän liittyi Latvian sosiaalidemokraattiseen työväenpuolueeseen ja osallistui vuosien 1905–1907 vallankumoustapahtumiin. Vuosina 1908–1913 hän palveli armeijassa ja osallistui myöhemmin ensimmäiseen maailmansotaan. Toukokuussa 1919 hän toimi Riian Tšekassa ja vuosina 1919–1920 Puna-armeijan divisioonan vallankumoustribunaalin päällikkönä. Vuodesta 1921 lähtien Irklis työskenteli kihlakunnan toimeenpanevan komitean puheenjohtajana Lugassa ja Gdovissa ja vuodesta 1925 Neuvostoliiton kommunistisen puolueen lääninkomiteassa Leningradissa. Neuvosto-Karjalan suomalaisjohdon syrjäyttämisen jälkeen hänet valittiin syyskuussa 1935 NKP(b):n Karjalan aluekomitean ensimmäiseksi sihteeriksi. Heinäkuussa 1937 Pjotr Irklis erotettiin kommunistipuolueesta. Syyskuussa 1937 hänet tuomittiin vastavallankumouksellisena kuolemaan ja teloitettiin. ==Lähteet== Luokka:Latvialaiset henkilöt Luokka:Neuvostoliittolaiset poliitikot Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1887 syntyneet Luokka:Vuonna 1937 kuolleet
Storrs L. Olson

Storrs Lovejoy Olson (3. huhtikuuta 1944 Chicago, Illinois – 20. tammikuuta 2020 Fredericksburg, Virginia) oli yhdysvaltalainen biologi ja lintutieteilijä. Olson tapasi Alexander Wetmoren 1967, mikä johti hänen kiinnostuksensa suuntautumisen paleontologiaan ja erityisesti lintujen esihistoriaan. Olson työskenteli 1970-luvulla Ascension Islandilla ja Saint Helenalla, ja löysi muun muassa "jättiläisharjalinnun" (Upupa antaios) ja "sainthelenanhuitin" (Porzana astrictocarpus) luurangot. Vuonna 1976 hän tapasi tulevan vaimonsa Helen F. Jamesin, josta tuli myöhemmin eräs johtavista lintujen esihistorian tutkijoista. Olson ja James työskentelivät Havaijilla 23 vuotta ja kuvailivat tänä aikana 50 sukupuuttoon hävinnyttä lintulajia. Olson työskenteli myös Smithsonian-instituutin National Museum of Natural Historyssa. Olsonin kunniaksi nimettiin useita esihistoriallisia lintulajeja. == Lähteet == Luokka:Yhdysvaltalaiset ornitologit Luokka:Yhdysvaltalaiset paleontologit Luokka:Vuonna 1944 syntyneet Luokka:Vuonna 2020 kuolleet
Takaisin Itä-Saksaan

__NOTOC__ Takaisin Itä-Saksaan on Kari Peitsamon 46. studioalbumi. Albumin nauhoitukset aloitettiin Kari Peitsamon Skootteri -yhtyeen kanssa, mutta yhtyeen hajottua Peitsamo nauhoitti levyn loppuun tuottaja Risto Ylihärsilän kanssa. Skootteri-yhtye soittaa levyn raidoilla 1, 4, 5, 7, 9 ja 14. == Kappaleet == Kaikki kappaleet säveltänyt, sanoittanut ja sovittanut Kari Peitsamo. # # # # # # # # # # # # # # == Kokoonpano == * Kari Peitsamo – laulu, kitara * Pantse Haapio – basso * Paavo Salo – rummut * Risto Ylihärsilä – koskettimet == Arvostelut == * Soundi: Soundi: Levyarvio == Lähteet == == Aiheesta muualla == * Levyn esittelysivu Rocket Recordsin kotisivuilla Luokka:Kari Peitsamon albumit Luokka:Vuoden 2009 albumit Luokka:Rocket Recordsin albumit
Ruukinranta

Ruukinranta on Espoon Laajalahden kaupunginosan osa-alue Laajalahden rannalla. Ruukinrannassa sijaitsee esimerkiksi Villa Elfvik. Se on enimmäkseen omakotitaloaluetta. Ruukinranta on rakennettu ruotsalaisen amiraalin Carl Tersmedenin 1750-luvulla perustaman tiiliruukin alueelle.Suomen Akatemian Sveaborg–Viapori -projekti. Viitattu 4.1.2013. Ensimmäisen maailmansodan aikainen Ruukinrannan linnoitteen suojahuone löytyi tienrakennustöiden yhteydessä ja on ollut Museoviraston tutkimuskohteena. Tutkimukset päättyivät 2008. Tienrakennusta estävän hankalan sijainnin vuoksi se ei kuitenkaan ole suojelukohde, vaan sen purkamiseksi annettiin lupa.1.maailmansodan aikainen suojahuone löytyi Espoon Ruukinrannasta, Rakennusperintö.fi viitattu 5.4.2009Museoviraston tiedote viitattu 5.4.2009 == Lähteet == Luokka:Laajalahti (Espoo) Luokka:Espoon nähtävyydet
Todd Holland

Todd Holland (s. 1961 Pennsylvania, Yhdysvallat) on yhdysvaltalainen televisio-ohjaaja ja -tuottaja. Hän on voittanut kolmesti Primetime Emmy -palkinnon. == Aiheesta muualla == * Luokka:Yhdysvaltalaiset televisio- ohjaajat Luokka:Primetime Emmy -palkinnon saajat
Best of the ’B’ Sides

__NOTOC__ Best of the 'B' Sides on Iron Maidenin kokoelma-albumi. Albumi julkaistiin 4. marraskuuta 2002. Albumi sisältää yhtyeen singlejulkaisujen B-puolia ja harvinaisempia kappaleita. Albumi julkaistiin alun perin CD- levynä, mutta vuonna 2013 siitä ilmestyi epävirallinen neljän LP:n vinyyliversio. == Kappaleet == === CD 1 === # # # # # # # # # # # # # # # === CD 2 === # # # # # # # # # # # # # # # # ==Lähteet== == Aiheesta muualla == * Best of the ’B’ Sides discogs.com -sivustoll Luokka:Iron Maidenin kokoelma- albumit Luokka:Vuoden 2002 kokoelma-albumit
Sillä siisti (televisiosarja)

Sillä siisti (alkuperäiseltä nimeltä How Clean Is Your House?) on alkujaan brittiläinen viihde/lifestyle-tyylinen televisio-ohjelma. Ohjelmassa seurataan kuinka siivousalan ammattilaiset vierailevat epäsiisteissä kodeissa ja siivoavat ne. Suomessa sarjaa esitti MTV3. ==Sarjat maittain== ===Iso- Britannia=== Sarja on alkujaan brittiläinen televisiosarja, jonka pääosia näyttelivät Kim Woodburn ja Aggie MacKenzie. Ohjelman on tuottanut Talkback Thames (FremantleMedia-konsernin osa), ja sitä esitti Channel 4. Ensimmäinen tuotantokausi esitettiin vuonna 2003 ja kuudes, viimeiseksi jäänyt, vuonna 2009. ===Suomi=== Suomessa sarjaa on tehty kolmen tuotantokauden verran, kolmatta tuotantokautta alettiin esittää MTV3:lla huhtikuussa 2009. Kahta ensimmäistä kautta luotsasivat Tanja ja Erja, kun taas kolmannella kaudella alkuperäisestä kaksikosta jäljelle jääneen Erjan kanssa toimii Matti. Ensimmäinen tuotantokausi sarjasta esitettiin keväällä 2005 ja toinen tuotantokausi syksyllä 2006. == Lähteet == Luokka:2000-vuosikymmenen brittiläiset tositelevisiosarjat Luokka:Channel 4:n televisio-ohjelmat
Auringon valtakunta

Auringon valtakunta () on Steven Spielbergin ohjaama elokuva vuodelta 1987. Se perustuu J. G. Ballardin samannimiseen romaaniin vuodelta 1984. The New York Timesin kriitikot valitsivat Auringon valtakunnan vuonna 2004 yhdeksi kaikkien aikojen tuhannesta parhaasta elokuvasta maailmassa. == Juoni == Kiina on ollut sodassa Japanin kanssa vuodesta 1937 ja Jamie Graham (roolissa Christian Bale), Shanghaissa asuva englantilainen poika, joutuu erotetuksi vanhemmistaan sodan aikaisessa konfliktissa. Tämä elää kuukausia pelkillä ruuantähteillä. Eräs amerikkalainen nimeltään Basie, saa Jamien kaapattua Lunghuan pakolaiskeskukseen, joka on tarkoitettu ulkomaalaisille. ==Näyttelijät== ==Arvioita== Helsingin Sanomien Helena Ylänen kutsui Auringon valtakuntaa Spielbergin kompromissiksi, väkinäiseksi yritykseksi päteä omissa ja muiden silmissä. Hänestä ”filmistä on tullut omituinen, lapsellinen näkökulmaltaan, mutta viileä ja etäinen toteutukseltaan. Se on pidätelty ja niin ohut, ettei kahden ja puolen tunnin katseluajassa selviä miksi elokuva on tehty, mikä tarinassa on tekijää viehättänyt ja häntä puhutellut.” Video-oppaassa vuodelta 1994 Kari Salminen puolestaan piti elokuvaa 1980-luvun visuaalisesti kauneimpiin kuuluvana ja scifikirjailijan ja fantasiaohjaajan yhteistyönä, josta on tullut enemmän kuin osiensa summa. Hän antoi elokuvalle täydet viisi tähteä. ==Lähteet== Luokka:Vuoden 1987 yhdysvaltalaiset elokuvat Luokka:Yhdysvaltalaiset sotaelokuvat Luokka:Steven Spielbergin tuottamat elokuvat Luokka:Steven Spielbergin ohjaamat elokuvat Luokka:Elokuvat ilmailusta
Jorma Melleri

Jorma Melleri (s. 1947/1948) on suomalainen toimittaja. Hän toimi pitkään Ylen uutispäällikkönä. Vuosina 1993–95 hän oli Poliittiset toimittajat ry:n puheenjohtaja. Melleri on ollut vuodesta 1994 naimisissa keskustapoliitikko Anneli Jäätteenmäen kanssa. Hänen veljensä oli runoilija Arto Melleri. == Lähteet == Luokka:Suomalaiset politiikantoimittajat Luokka:Suomen pääministerien puolisot Luokka:1940-luvulla syntyneet Luokka:Syntymävuosi puuttuu Luokka:Elävät henkilöt